मुंबई/दरभंगा : एकता कपूर केर जी टीवी पर नव धारावाहिक 'कुमकुम भाग्य' शुरू होमय जा रहल अछि जे जेन ऑस्टिनक 'सेंस एंड सेंसिबिलिटी' पर आधारित अछि। इ एकटा एहन मायक जीवनक चित्रण अछि जे एकटा मैरिज हॉल चलाबैत छथि आ अप्पन दूनु बेटी केँ बियाह कऽ घर बसैत देखय चाहैत छथि। दूनु बहिन मे बड़की बहिनक किरदार श्रीति झा निभेती।
 दरभंगा : बाबूसाहेब मिश्रा फ़िल्म कॉरपोरशन आ शिवशैल क्रियेशनक बैनर तर बनल फ़िल्म 'ढहलेल' 28 फरवरी 2014 सं मिथिलाक सिनेमाघर मे प्रदर्शित होएत। फिल्मक निर्माता मिहिर झा, राकेश साह आ सुधीर मिश्रा छथि। एहि फ़िल्मक संगीत पुष्कर भारती आ कुमार सावन देने छथि।
 दरभंगा : सुगना आर्ट्सक बैनरक तर बनल मैथिली फिल्म घोघ मेँ चांद 14 फरवरी केँ रिलीज होएत। फिल्मक निर्देशक उदय राज आ निर्माता पंकज प्रसून छथि। फिल्मक गीतकार संजय चौधरी, कुमार शैलेन्द्र, ब्रह्मदेव लाल छथि आ संगीत पवन नारायण देने छथि। फिल्म मे अप्पन आवाज पवन नारायण, कल्पना मिश्रा, राधा पांडेय आदि देने छथि आ गीतक रिकॉडिंग नीलम आ कबीर स्टूडियो मे भेल अछि। एहि फिल्म मे मीना, शुभनारायण झा, कल्पना मिश्रा, दिनेश मिश्रा, मुकेश आदिक अभिनय देखबा जोग होएत।
 दरभंगा : जिलाक बिरौल क्षेत्रमे मैथिली फिल्म दीवाना अहांक प्यार मे केर शूटिँग चलि रहल अछि जाहिमे हिँदी-भोजपुरी फिल्मक संगे चर्चित टीवी सीरियल मे काज कऽ चुकल अभिनेत्री जेबा मुख्य महिला किरदारमे छथि। बाबा आचार्या के बैनर तर, नवीन कुमार मिश्रक निर्देशन मे भऽ रहल फिल्मक शूटिँग क्षेत्रवासी लेल आकर्षणक केँद्र बनल अछि। एहि फिल्म मे जेबा अभिनेत्री छथि। मायक मृत्युक बाद हिनक पिता दोसर बियाह करैत छथि। जेबा एकटा लड़का(अभिनेता) माधव रायसं प्रेम करैत छथि मुदा सौतेली माय द्वारा हुनक बियाह एकटा शराबी लड़का सं करा देल जाइत अछि। फिल्ममे बहुतो रोचक मोड़ अबैत अछि जे दर्शक केँ पसिन पड़तन। जेबा कहैत छथि जे पहिल बेर मैथिली फिल्म मे काज कऽ रहल छी, मायानगरी मुंबई सं नीक मिथिला लागि रहल अछि, एतुक्का भाषा बड्ड नीक अछि। जेबा कहैत छथि जे एहि फिल्मक निर्माता विकास बाबा, गोविँद आचार्य के धन्यवाद अछि जे हमरा एहि फिल्म मे काज करबाक मौका देलनि।
 आबि रहल अछि 'हेहर'
मिथिला प्राइम : एम एंड एम फिल्म प्रोडक्शन आनि रहल अछि एकटा मैथिली फिल्म 'हेहर'! हेहरक पटकथा लिखने छथि मिथिलेश झा आ निर्देशक छथि अमित झा। एहि फिल्ममे युवा कलाकार के समेटबाक प्रयास अछि। फिल्ममे केशव रॉक, सुमन, सौरभ, पूनम आ पूजा आदिक स्वर अछि। एहि फिल्मक शूटिंग मिथिलामे चलि रहल अछि आ अप्रैल 2014मे रिलीज होएबाक संभावना अछि। फिल्मक निचोर अछि जे मैथिल युवा कोना गलत बाट पकड़ि लैत छथि, मुदा फेर जखन ज्ञान होइत छन तऽ सही बाट पर अबैत छथि, बेसी बता देब तखन फेर रोमांच की रहत ? एहि फिल्ममे ओ सभ किछु अछि जे एकटा सामान्य दर्शक केँ चाही- प्यार-दर्द, एक्शन-रियेक्शन, कानून-जुर्म, गुदगुदीक मिश्रण अछि -हेहर ! फिल्मकेँ अत्याधुनिक यंत्र सभसं शूट कैल जा रहल अछि जेकर ट्रेलर जल्दिये देखबा लेल भेटत।
 सहरसा : मैथिलीक फिल्मक विकासक लेल बीतल बुधकेँ मिथिला फिल्म सोसाइटी केर गठन कएल गेल, जखन की अप्रैल 2014मे मिथिला फिल्म फेस्टिवलक आयोजन होएत। फिल्म निर्देशक मनोज झा श्रीपति, अभिनेता राहुल सिंहा, साहित्य फिल्मकर्मी किसलय कृष्ण, सुमन खां केर नेतृत्वमे बनल सोसाइटीमे अभय कुमार मनोज आ सुभाषचंद्र झा केँ उपाध्यक्ष, अनिल कुमार केँ सचिव, संजय सारथी केँ कोषाध्यक्ष, कश्यप वात्सल्य, अमित जयजय, प्रभात सिंहा, नंद शंकर आ रमेश पासवान केँ कार्यकारिणी सदस्य मनोनीत कएल गेल। पत्रकारसं गप्प करैत निर्देशक मनोज श्रीपति बतौलनि जे सोसाइटीक माध्यमे शहरमे फिल्म निर्माणसं संबंधित तकनीक केर जनतब आ प्रशिक्षण दऽ रोजगारक अवसर पैदा कएल जाएत, एहि लेल मुंबईसं विशेषज्ञकेँ बजाएल जाएत। अभिनेता राहुल सिन्हा कहलनि जे मैथिलीक विकास लेल आगामी अप्रैल 2014मे सहरसामे मिथिला फिल्म फेस्टिवलक आयोजन कएल जाएत जेकर तैयारी शुरू भऽ गेल अछि।
 जनकपुर : मैथिली सिनेमाक इतिहासमे लघु फिल्मक अपन महत्व अछि। मैथिलीमे पूर्ण फ़ीचर फिल्म, विडियो फिल्मक संग संग लघु आ डॉक्यूमेन्टरी फिल्मक निर्माण सदति होइत रहल अछि। राष्ट्रीय ओ अन्तर्राष्ट्रीय फ़लक पर मिथिला, मैथिल आ मैथिली सिनेमाक पहिचान बनबैमे लघु आ डॉक्यूमेन्टरी फिल्मक योगदान उल्लेख़नीय अछि। बहुप्रशंसित फ़िल्म रक्त तिलक, कमला, नैना जोगिन, अफ़वाहक बाद, मैथिलीक बहुचर्चित फिल्म मुखिया जी आ प्राइड ऑफ़ मिथिलाक युवा निर्देशक विकास झा अप्पन एकटा आओर लघु फ़िल्म हम बियाह नइ करब ल' क' आबि रहल छथि।
 सेव द चिल्ड्रन केर सहयोगमेरेड क्रॉस सोसाइटी, नेपाल जिला सिरहाके लेल बनल लघु फ़िल्म हम बियाह नहिं करब बाल विवाह पर आधारित अछि । 30 मिनटक एहि फ़िल्मक पूरा शूटिंग सम्पूर्ण जनकपुरमे सम्पन्न भेल। मिथिला नाट्य कला परिषद्(MINAP)के वरिष्ठ कलाकार द्वारा अभिनीत एहि फिल्ममे संगीत देने छथि मल्लिक बंधु सुनील आ प्रवेश जी। फिल्मक निर्माण प्रख्यात गायक ओ संगीतकार सुनील मल्लिकजीक अपन प्रोडक्शन हाउस नवरस प्रलिमिटेड द्वारा कएल गेल अछि।
 निर्देशक विकास झा निर्देशनक अतिरिक्त फिल्मक लेखन आसंपादन कएने छथि। हिनका संगे उदीयमान युवा निर्देशक अभिनव झा सेहो लेखन आ छायांकनमे एहि प्रोजेक्टपर सक्रियरुपे कार्यरत छलाह। राकेश मंडल, अमीषा दत्त, गंगा कान्त झा, अनीता मंडल, रविंदर झा, रामनारायण ठाकुर, विष्णु कान्त मिश्र। मदन ठाकुर, अनिल झा, प्रमेश झा, ज्योति झा, प्रकाश झा आदि किछु प्रमुख कलाकार छथि जिनक अभिनय कला आ क्षमता प्रशंसनीय अछि।
 (साभार : मैथिली सिनेमा डाट काम)
सेव द चिल्ड्रन केर सहयोगमेरेड क्रॉस सोसाइटी, नेपाल जिला सिरहाके लेल बनल लघु फ़िल्म हम बियाह नहिं करब बाल विवाह पर आधारित अछि । 30 मिनटक एहि फ़िल्मक पूरा शूटिंग सम्पूर्ण जनकपुरमे सम्पन्न भेल। मिथिला नाट्य कला परिषद्(MINAP)के वरिष्ठ कलाकार द्वारा अभिनीत एहि फिल्ममे संगीत देने छथि मल्लिक बंधु सुनील आ प्रवेश जी। फिल्मक निर्माण प्रख्यात गायक ओ संगीतकार सुनील मल्लिकजीक अपन प्रोडक्शन हाउस नवरस प्रलिमिटेड द्वारा कएल गेल अछि।
 निर्देशक विकास झा निर्देशनक अतिरिक्त फिल्मक लेखन आसंपादन कएने छथि। हिनका संगे उदीयमान युवा निर्देशक अभिनव झा सेहो लेखन आ छायांकनमे एहि प्रोजेक्टपर सक्रियरुपे कार्यरत छलाह। राकेश मंडल, अमीषा दत्त, गंगा कान्त झा, अनीता मंडल, रविंदर झा, रामनारायण ठाकुर, विष्णु कान्त मिश्र। मदन ठाकुर, अनिल झा, प्रमेश झा, ज्योति झा, प्रकाश झा आदि किछु प्रमुख कलाकार छथि जिनक अभिनय कला आ क्षमता प्रशंसनीय अछि।
 (साभार : मैथिली सिनेमा डाट काम)
कोलकाता : शहरक प्रख्यात साहित्यिक-सांस्कृतिक संगठन 'मिथियात्रिक झंकार' द्वारा स्थानीय कलाकुंज (कला मंदिर) मे नाट्यकार श्री सुशील झा लिखित सामाजिक आ ऎतिहासिक मैथिली नाटक "भामती" क प्रथम मंचन रविदिन, 19 जनवरी 2014 कें कएल जायत । विदित हो जे किछु स्थानीय बुद्धिजीवी एवं रंगप्रेमीक सत्प्रयासेँ दू-टा पुरान नाट्य संस्था 'मिथियात्री' एवं 'झंकार'क एकीकरण कएल गेल अछि आ एकटा नव संस्था 'मिथियात्रिक झंकार' गठित क' कलकतिया रंगमंचमे नव-प्राण फुकबाक प्रयासक अंतर्गत अपन दोसर/ नबका नाट्य प्रस्तुति लय क' आबि रहल अछि। एहि महान नाटकक सफ़ल निर्देशन करताह प्रख्यात अभिनेता आ निर्देशक श्री शंभूनाथ मिश्रा जी। कहबाक आवश्यकता नहि जे महान विभूति पं. वाचस्पति मिश्राक महान तेजस्वनी एवं तपसी धर्म पत्नी भामतिक अभूतपूर्व त्याग एवं साधना पर आधारित संवेदनशील नाटक अछि 'भामति'। कोलकाताक मैथिली रंगमंचक माजल कलाकार लोकनि एहि नाटकमे जीवंत अभिनय करताह जाहिमे श्री शंभूनाथ मिश्रा जी, दिनेश मिश्रा जी, श्री संजय ठाकुर, श्रीमती शशिता राय, श्री उत्तम चौधरी आदि कलाकार प्रमुख छथि। (समाद : भास्कर झा)
Half Murder!
 गौतम बुद्धनगर/नई दिल्ली : मैथिली फिल्म Half Murder केर मुर्हुत नोएडा(गौतम बुद्धनगर) मे समारोह पूर्वक बीतल काल्हि स्थानीय सेक्टर 22 केर रेडाक्स होटल केर आडोटोरियममे संपन्न भेल। मौका पर फिल्मक निर्माता आर के झा ,सह निर्माता नवीन चौधरी ,निर्देशक नीतेश भारद्वाज ,संगीतकार सुनील पवन संगे फिल्मक नायक-नायिका उपस्थित छलथि। निर्देशकक मानी तऽ इ फिल्म मधुबनीक अरेड़ कांड पर आधारित अछि जेकर शूटिँग आगामी 22 सितंबरसं उत्तरी मिथिलामे शुरु होएत। एहि फिल्म केँ मिथिलाक सभ क्षेत्रमे देखाएल जाएत। मौका पर मैथिली फिल्मसं जुड़ल बहुतो लोक उपस्थित छलथि।
 14 केँ रीलिज होएत 'चट मंगनी पट भेल बियाह'
दरभंगा : बीतल काल्हि स्थानीय लाइट हाउस सिनेमा हालमे मैथिली फिल्म 'चट मंगनी पट भेल बियाह' कऽ प्रदर्शन लऽ प्रेस कांफ्रेँस भेल। एहि फिल्मक निर्देशक किशोर नाथ कहलनि जे इ फिल्मकेँ सामाजिक पृष्ठभूमिसं जोड़ि कऽ बनाओल गेल अछि। इ फिल्म एकटा अद्भुत प्रेमकथा अछि। एहि फिल्मक शूटिँग मिथिला क्षेत्रमे भेल अछि जेकर लागत लगभगि 22 लाख रुपया अछि। इ फिल्म एकहि संग मिथिलाक 5 गोट सिनेमा हालमे देखाएल जाएत। एहि फिल्मक पटकथा आ संवाद ऋषि वशिष्ठक आ संगीत पवन नारायणक अछि। एहि फिल्ममे रामबाबू झा, पवन नारायण,खुशबू उत्तम, ऋचा ठाकुर अप्पन आवाज देने छथि। फिल्मक निर्माता मनोज कुमार ठाकुर छथि। फिल्ममे अभिनेताक रोल अनिल मिश्र आ अभिनेत्रीक रोल आशा झा आ काजल झा केलनि अछि। एहि फिल्मक गीत पहिलहिँ आबि गेल छल जाहिमे चट मंगनी पट भेल बियाह आ हमर कजरारे नैन गीत लोकप्रिय भेल अछि।
 जमशेदपुर : हम अप्पन करियरक शुरुआत मैथिली गीत सऽ कएने छलौ, जाहिसँ अखनो जुड़ल छी। इ अटूट रिश्ता कहियो नहि टूटत। इ गप्प बॉलीवुडक पार्श्वगायक उदित नारायण कहलनि। शनि केँ शहरमे कार्यक्रम देबा लेल आएल उदित मुंबई जेबा सऽ पहिल पत्रकारसँ बातचीत केलनि।
 बिष्टुपुर स्थित होटलमे रवि केँ ओ कहलनि जे ओ मैथिली फिल्म 'सस्ता जिनगी महंग सेनूर' मे दू गोट गीत गेलनि, जे बहुत लोकप्रिय भेल। एकर गीत 'कनी हंसियो नऽ सजनी गुलाब कहैए. . ' आ 'हमर मनक गाममे इ शोर भऽ गेलइए, अहां एलिये अन्हारमे इजोर भ गेलइए' सऽ हम्मर माटिक संग रिश्ता बढ़ि गेल। उदित कहलनिजे मैथिलीक बाद नेपालमे पहिचान बनेलौँ, मुदा मुंबईक पैघ संघर्ष नहि बिसरि सकैत छी। दस बरख धरि संगीत निर्देशकक दलान-दरवज्जा पर चप्पल घसलाक बाद संयोगवश 'कयामत से कयामत तक' फिल्ममे मौका भेटल। एकर गीत 'पापा कहते हैं बड़ा नाम करेगा. . ' हमरा बहुत पैघ मंच देलक आ ओकरा बाद आगू बढ़ैत गेलौँ। अखन धरि ओ 35 सऽ बेसी भाषामे गीत गाबि चुकल छथि। कनिक दिन पहिले लोकप्रिय भेल हुनक गीत 'राधा तेरी चुनरी. . ' एक बेर फेर साबित केलक जे नवका दौरमे उदित नारायण आउटडेटेड नहि भेल छथि। जाइत-जाइत उदित कहलनि जे जमशेदपुर पहिल बेर एलौ, मुदा हुनका एतय बहुत सिनेह भेटल। हुनक नव मैथिली अलबम रिलीज होएबाक बाटमे अछि।
 बिष्टुपुर स्थित होटलमे रवि केँ ओ कहलनि जे ओ मैथिली फिल्म 'सस्ता जिनगी महंग सेनूर' मे दू गोट गीत गेलनि, जे बहुत लोकप्रिय भेल। एकर गीत 'कनी हंसियो नऽ सजनी गुलाब कहैए. . ' आ 'हमर मनक गाममे इ शोर भऽ गेलइए, अहां एलिये अन्हारमे इजोर भ गेलइए' सऽ हम्मर माटिक संग रिश्ता बढ़ि गेल। उदित कहलनिजे मैथिलीक बाद नेपालमे पहिचान बनेलौँ, मुदा मुंबईक पैघ संघर्ष नहि बिसरि सकैत छी। दस बरख धरि संगीत निर्देशकक दलान-दरवज्जा पर चप्पल घसलाक बाद संयोगवश 'कयामत से कयामत तक' फिल्ममे मौका भेटल। एकर गीत 'पापा कहते हैं बड़ा नाम करेगा. . ' हमरा बहुत पैघ मंच देलक आ ओकरा बाद आगू बढ़ैत गेलौँ। अखन धरि ओ 35 सऽ बेसी भाषामे गीत गाबि चुकल छथि। कनिक दिन पहिले लोकप्रिय भेल हुनक गीत 'राधा तेरी चुनरी. . ' एक बेर फेर साबित केलक जे नवका दौरमे उदित नारायण आउटडेटेड नहि भेल छथि। जाइत-जाइत उदित कहलनि जे जमशेदपुर पहिल बेर एलौ, मुदा हुनका एतय बहुत सिनेह भेटल। हुनक नव मैथिली अलबम रिलीज होएबाक बाटमे अछि।
 दरभंगा : संस्कृतिक आदान-प्रदान एकटा सशक्त माध्यम फिल्म अछि। अखुनका समयमे बढ़ैत संचार व्यवस्थामे एकर मूल्य बढ़ि गेल अछि। मिथिला क्षेत्रक संस्कृतिक पैघ प्रसार फिल्मक माध्यमे भऽ सकैत अछि। मैथिली फिल्म महोत्सवक 50 बरख पूरलाक बाद जरुरी अछि जे मैथिली फिल्म निर्माणमे गति आबय। इ बात कामेश्वर सिँह दरभंगा संस्कृत विविक कुलपति अरविँद पांडेय कहलनि। ओ मैथिली फेस्टिवल कऽ लऽ फेस्टिवलक संरक्षकक पदसँ प्रेस वार्तामे बाजि रहल छलथि। कुलपति फेस्टिवलक सफलताक कामना केलनि। मौका पर फेस्टिवलक संयोजक शशि मोहन भारद्वाज कहलनि जे दू दिवसीय फेस्टिवलमे सात गोट फिल्मक प्रदर्शन कएल जाएत। एहिमे मैथिली फिल्म जगतमे महत्वपूर्ण योगदान देनिहार केँ सम्मानित कएल जाएत। फेस्टिवलमे भारत आ नेपालक बहुतो लोकनि भाग लेता। फेस्टिवलक तैयारी अंतिम चरणमे अछि!
 दरभंगा : मैथिली फिल्म अकादमी केँ तत्वावधानमे बीतल बुधदिन एकटा बैसार जीएम रोड लग गीत आ नाटक प्रभाग परिसरमे भेल। एहिमे 2 आ 3 मार्च केँ होमयवला दू दिवसीय मैथिली फिल्म महोत्सवक तैयारीक समीक्षा कएल गेल। बैसारक अध्यक्षता करैत शशिमोहन भारद्वाज कहलनि जे मैथिली फिल्मक इतिहासमे इ पहिल मौका होएत जखन मैथिली फिल्म महोत्सवक आयोजन होएत जाहिमे दर्जन भरि मैथिली फिल्मक प्रदर्शन कएल जाएत। ओ बतौलनि जे तैयारी अंतिम चरण अछि। फेस्टिवलमे सक्रिय मिथिला क्षेत्रक नामचीन कलाकार अऔताह। मैथिली सिनेमा निर्माण, वितरण, प्रोत्साहन आदि विषय पर मंथन कएल जाएत। अखनुका स्थितिमे नीक भविष्यक रस्ता ताकल जाएत। एहि फेस्टिवलमे दुलरुआ बाबू, सस्ता जिनगी महग सेनूर, दुलरुआ बाबू आदि हिट मैथिली फिल्मक प्रदर्शन ऐतिहासिक दरबार हालमे कएल जाएत। बैसारमे शंभुनाथ झा, रुद्र नारायण मंडल, अमित अविचल, हेमेँद्र लाभ संगे बहुतो लोक उपस्थित छलथि।
 की बदलत मैथिली सिनेमाक भविष्य ?
 बिहार सरकार राज्यमें मनोरंजन उद्योगक विकास लेल राज्यमें सिनेमाघर, मल्टीप्लेक्सक निर्माणमें पूंजी निवेश पर लागएबला मनोरंजन करमें छूट केर मंजूरी दऽ देलक अछि।
 राज्य सरकार नव सिनेमाघरक निर्माण, डिजिटल सिनेमाघर आ मल्टीप्लेक्सक निर्माण आ ओकर उन्नयनमें होबएबला निवेश पर मनोरंजन करमें निवेशक राशि केर मुताबिक छूट देबएक निर्णय कएलक अछि। फैसलाक मुताबिक 31 मार्च 2015 तक एक करोड़सँ बेसी आ डेढ़ करोड़सँ कमिक निवेश पर मनोरंजन करमें दू सालक छूट, जेखनकि डेढ़ करोड़सँ बेसी आ दू करोडसँ कमिक निवेश पर तीन वर्ष धरि करमें छूट भेंटत।
 सरकार एहिं क्षेत्रमें दू करोड़सँ बेसी आ तीन करोड़सँ कम पूंजी निवेश पर मनोरंजन करमें चारि वर्ष आ तीन करोड़ टकासँ अधिक पूंजी निवेश करए पर पांचि वर्ष धरि छूट देबएक का निर्णय कएलक अछि। सरकारके भरोसा छै कि एहि डेहसँ राज्यमें मनोरंजन उद्योगक विकासके बढ़ावा भेंटत।
 आब ई देखबाक अछि की एहिं डेगसँ मैथिली सिनेमा उद्योगकें कए अनाक लाभ हेत ?
 राज्य सरकार नव सिनेमाघरक निर्माण, डिजिटल सिनेमाघर आ मल्टीप्लेक्सक निर्माण आ ओकर उन्नयनमें होबएबला निवेश पर मनोरंजन करमें निवेशक राशि केर मुताबिक छूट देबएक निर्णय कएलक अछि। फैसलाक मुताबिक 31 मार्च 2015 तक एक करोड़सँ बेसी आ डेढ़ करोड़सँ कमिक निवेश पर मनोरंजन करमें दू सालक छूट, जेखनकि डेढ़ करोड़सँ बेसी आ दू करोडसँ कमिक निवेश पर तीन वर्ष धरि करमें छूट भेंटत।
 सरकार एहिं क्षेत्रमें दू करोड़सँ बेसी आ तीन करोड़सँ कम पूंजी निवेश पर मनोरंजन करमें चारि वर्ष आ तीन करोड़ टकासँ अधिक पूंजी निवेश करए पर पांचि वर्ष धरि छूट देबएक का निर्णय कएलक अछि। सरकारके भरोसा छै कि एहि डेहसँ राज्यमें मनोरंजन उद्योगक विकासके बढ़ावा भेंटत।
 आब ई देखबाक अछि की एहिं डेगसँ मैथिली सिनेमा उद्योगकें कए अनाक लाभ हेत ?
 सुनीता सिने विजन केर बैनरक अंर्तगत दहेज पर आधारित व्यथा एक कथा नामक धारावाहिक केर शूटिँग चलि रहल अछि। एहि धारावाहिक केर लेखक आ निर्देशक एसपी गुप्ता बतौलैथ हँ जे इ धारावाहिक 29 अक्टूबर से सोम से शुक्र धरि,रात्रि 9:30 बजे सें 10 बजे धरि सौभाग्य मिथिला चैनल पर प्रसारित कैल जाओत। बहुत जल्द एहि धारावाहिक के महुआ चैनल पर सेहो प्रसारित कैल जाओत!
 मिथिलावासी के एहि धारावाहिकक प्रतीक्षा छन कियैक तऽ सौभाग्य मिथिला चैनल पर इ सभ दीयर-भाउज आ जंगला-मंगला धारावाहिक के देखैत देखैत अकच्छ भेल छैथ। हिनका सभ के आशा छन जे इ धारावाहिक नीक मनोरंजन देत!
 मिथिलावासी के एहि धारावाहिकक प्रतीक्षा छन कियैक तऽ सौभाग्य मिथिला चैनल पर इ सभ दीयर-भाउज आ जंगला-मंगला धारावाहिक के देखैत देखैत अकच्छ भेल छैथ। हिनका सभ के आशा छन जे इ धारावाहिक नीक मनोरंजन देत!
 आब बॉलीउड अंग्रेजी नाम सं उबिया गेल अछि, एहन बुझाइत अछि। टिंकू, पिंकी, डॉली, बॉबी जकाँ अंग्रेजी नाम सभ आब बॉलीउड सँ धीरे-धीरे लोप भऽ रहल अछि। विपाशा बासू, इमरान हाश्मी आ इशा गुप्ताक नव हिन्दी फिल्म 'राज-३' आबि रहल अछि। एहिं फिल्ममें विपाशा बसूक नाम अछि 'मैथिली'। फिल्मक निर्देशक छथिं विक्रम भट्ट आ निर्माता - मुकेश भट्ट। फिल्मक मुख्य पात्र अछि - मैथिली। मैथिली एकटा सफल फिल्म नायिका अछि, जेकी बहुतो तरहक अवार्ड जीत चुकल अछि। ओकर प्रेम-संबंध एकटा सुंदर निर्देशक आदित्य (इमरान हाश्मी) सं अछि। बितैत बेरकें साथ, उ दुनूक बीचमें संजना (इशा गुप्ता) आबि जाइत अछि। ओकरा बाद आदित्य सेहो मैथिलीकें छोड़ि देइत अछि।
 1 सऽ 4 नवंबर धरि दरभंगा मेँ होयबला पहिल मैथिली फिल्म फेस्टिवलक आयोजन ऐतिहासिक होयत। फेस्टिवल आयोजन समिति से कर्मठ आ समर्पित लोकक जुड़नाय अय बातक द्योतक अछि। फेस्टिवल के लेल अखन धरिक तैयारी सराहनीय रहल हँ। इ बात समिति के बीतल काल्हि बैसार मेँ मुख्य अतिथि फिल्म आ धारावाहिक निर्देशक संतोष बादल कहलैथ। ओ कहलैथ जे पिछला 50 बरख मेँ मैथिली भाषा मेँ फिल्म,डाक्यूमेँटरी आ धारावाहिकक र्निमाण होयत आबि रहल अय मुदा अखन धरि महोत्सव सनक कोनो समेकित प्रयास नहिँ भेल छल हँ।
 ओ उम्मीद जतौलैथ जे अय फेस्टिवलक आयोजनक सऽ मैथिली फिल्म आदि सऽ निर्माणक जड़ता टूटत आ निर्माता निर्देशक सभक आ कलाकारक नव पीढ़ी आ पुरान पीढ़ी अय सऽ प्रोत्साहित भऽ नव ऊर्जा प्राप्त करत। बैठक केर अध्यक्षता कऽ रहल अजित आजाद कहलैथ जे कोनो भी आयोजनक सफलताक लेल पर्याप्त वित्तक आवश्यकता होयत छैक। ओ समिति के सभ सदस्य सऽ अय दिशा मेँ गंभीरतापूर्वक प्रयत्न करय के आह्रवान केलैथ संगे मिथिला आवाज समूह दिस सऽ फिल्म फेस्टिवलक सफल आयोजनक लेल एक लाख रुपया दैय के घोषणा कयलैथ! अय बैसार मेँ शशि मोहन भारद्वाज,मनोरंजन दुबे,वरुण कुमार,अमलेँदू शेखर पाठक आदि उपस्थित छलैथ!
 ओ उम्मीद जतौलैथ जे अय फेस्टिवलक आयोजनक सऽ मैथिली फिल्म आदि सऽ निर्माणक जड़ता टूटत आ निर्माता निर्देशक सभक आ कलाकारक नव पीढ़ी आ पुरान पीढ़ी अय सऽ प्रोत्साहित भऽ नव ऊर्जा प्राप्त करत। बैठक केर अध्यक्षता कऽ रहल अजित आजाद कहलैथ जे कोनो भी आयोजनक सफलताक लेल पर्याप्त वित्तक आवश्यकता होयत छैक। ओ समिति के सभ सदस्य सऽ अय दिशा मेँ गंभीरतापूर्वक प्रयत्न करय के आह्रवान केलैथ संगे मिथिला आवाज समूह दिस सऽ फिल्म फेस्टिवलक सफल आयोजनक लेल एक लाख रुपया दैय के घोषणा कयलैथ! अय बैसार मेँ शशि मोहन भारद्वाज,मनोरंजन दुबे,वरुण कुमार,अमलेँदू शेखर पाठक आदि उपस्थित छलैथ!
 मैथिली फिल्म 'प्रेमक कहानी' के मुहूर्त बीतल काल्हि दरभंगाक कंकाली मंदिर परिसर मेँ कैल गैल। दरभंगाक नगर विधायक संजय सरावगी अय मुहूर्त के क्लैप देलखिन। अय मौका पर फिल्मक निर्माता टुन्ना कुमार,र्निदेशक पी॰ कृष्णा संगे फिल्मक मुख्य कलाकार साक्षी,नेहा,खुशबू समेत सैकड़ोँ मैथिल प्रेमी उपस्थित छलैथ।
 Powered by Blogger. 